Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 495

(155) A szállító által tett kapcsolatfüggõ beruházás esetén [lásd a (116) bekezdésben leírt negyedik hatékonysági 2002/34/II. szám elemet] a beruházás teljes értékcsökkenésének idõtartamára megállapodással kikötött versenytilalom vagy mennyiségi kényszer általában megfelel a 81. cikk (3) bekezdésében foglalt feltételeknek. Kiterjedt kapcsolatfüggõ beruházások esetén az öt évet meghaladó versenytilalmi kötelezettség is indokolt lehet. Kapcsolatfüggõ beruházás lehet például egy berendezés szállító által történõ üzembe helyezése vagy átalakítása, ha ezt a berendezést ezek után csak egy adott vevõ részére történõ alkatrészgyártásra lehet használni. Általában nem tekinthetõk kapcsolatfüggõnek az általános vagy piacfüggõ kapacitási (kapacitásnövelõ) beruházások. Azonban ha egy szállító különösen egy adott vevõ mûködéséhez kapcsolódóan teremt új kapacitást — például egy konzervdobozokat gyártó cég új kapacitást hoz létre annak érdekében, hogy egy élelmiszergyártó csomagolóüzemének területén vagy annak szomszédságában konzervdobozokat gyártson —, akkor lehetséges, hogy ez az új kapacitás csak az adott vevõ részére történõ gyártás esetén gazdaságos, és ebben az esetben a beruházás kapcsolatfüggõnek minõsül.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes